Osnovna škola „Slava Raškaj“ Ozalj
47280  Ozalj, Podgraj 10 a
OIB: 07908666013
KLASA: 600-04/23-03/5
URBROJ: 2133-35-23-2
Ozalj, 20.4.2023. godine

ZAPISNIK  S  23. SJEDNICE  ŠKOLSKOG ODBORA U ŠK. GOD. 2022./2023.
održane u prostoru školske knjižnice u MŠ Ozalj dana 20.4.2023. godine 8:30 sati

Sjednici su prisutni: Sandra Prebeg – predsjednica Školskog odbora, Katarina Guštin – zamjenica predsjednice školskog odbora, Biserka Vranić – član Stjepan Zoretić – član, Ivica Glockner – član, Andreja Plavetić – član i zapisničar, voditeljica računovodstva Marica Pavlović te Gordana Basar, ravnateljica škole.

Predsjednica Školskog odbora, Sandra Prebeg pozdravlja prisutne, otvara 23. sjednicu Školskog odbora te predlaže sljedeći dnevni red:

1.	Verifikacija zapisnika s 21. sjednice Školskog odbora održane 30.3.2023. godine.
2.	Verifikacija zapisnika s 22. sjednice Školskog odbora zaključene 17.4.2023. godine.
3.	Donošenje Odluke o davanju suglasnosti za prijavu OŠ „Slava Raškaj“, Ozalj na javni poziv za provedbu eksperimentalnog programa cjelodnevne škole, izvjestitelj ravnateljica škole
4.	Razno.
5.	Usvajanje zapisnika 23. sjednice Školskog odbora.
Ad.1.
Zapisnik s 21. sjednice Školskog odbora održane 30.3.2023. godine usvojen je jednoglasno. 

Ad.2.
Zapisnik s 22. sjednice Školskog odbora zaključene 17.4.2023. godine usvojen je jednoglasno. 

Ad.3.
Ravnateljica pozdravlja prisutne te kaže da joj je drago što su prisutni svi članovi jer se raspravlja o važnoj temi za obrazovanje učenika. 
OŠ „Slava Raškaj“, Ozalj nema uvjete za ulazak u eksperimentalni program, ali sa samim prijavljivanjem otvorit će nam se mogućnost za potencijalna ulaganja kako bi se ostvarili uvjeti za ostvarivanje cjelodnevne nastave.
Cilj eksperimenta je hoće li koncept cjelodnevne nastave dovesti do poboljšanja obrazovanog sustava.
Promjene koje se odnose na učenika:
-	Dulji boravak učenika u školi jer su A1 i A2 dionice su obvezne za sve učenike
U Razrednoj nastavi  obvezni boravak učenika u školi je 2 X do 15,00 sati I 3 X do 14,15 tjedno
-	Novi školski predmeti : Prirodoslovlje, Društvo I zajednica, Svijet I ja, Praktične vještine , Informacijske I digitalne kompetencije
-	povećanje satnice HJ,M, GK,LK
-	Od 4. razreda obvezan drugi strani jezik
U Predmetnoj nastavi boravak učenika je do 15.30
-	Povećanje satnice HJ, M, TK,GEO,Prirodoslovlja u 5. I 6. razredu , IDK
-	Redovita nastava , pisanje domaće zadaće , učenje, međupredmetne teme, SR
-	Stručnu pomoć prilikom učenja i  pisanja domaćih zadaća
-	Razvoj interesa I sposobnosti kroz dodatne aktivnosti
-	Nije zabranjeno učenje kod kuće svakome tko želi i ima potrebu.
Promjene koje se odnose na učitelje:
•	Izjednačavanje norme za sve : 20-22 sata neposrednog rada s učenicima
•	Radno vrijeme iskazano u sunčanim satima (40 satno radno vrijeme)
•	Povećanje osnovice 4,5 %
•	Razredništvo se dodatno plaća 2,5 % osnovice
•	Izvannastavne aktivnosti se dodatno plaćaju (B1)
•	Dodatna sredstva za provedbu izvannastavne aktivnosti
•	Povećanje iznosi  cca 2.500 - 3.000 kn ovisno o radnom stažu I dodatnim poslovima
•	Osobni rast i razvoj kroz stručno usavršavanje
Promjene koje se odnose na roditelje:
•	Rješavanje svih ili gotovo svih školskih obveza učenika u školi uz stručnu pomoć kompetentnih učitelja
•	Prestaje potreba za plaćanjem instrukcija 
•	Produženi boravak se ukida i time troškovi roditeljima, a dijete im je zbrinuto do 14.15 ili do 15 sati uz besplatan ručak 
•	Kvalitetnije provođenje slobodnog vremena s vlastitom djecom
•	Boravak djece u organiziranom sustavu u sigurnom okruženju dok su na radnom mjestu

Predsjednica Školskog odbora otvara raspravu te prenosi stav učitelja predmetne nastave. Obrazlaže da su učitelji predmetne nastave nakon razmatranja pozitivnih i negativnih strana protiv uvođenja cjelodnevne nastave.
Biserka Vranić izvještava članove Školskog odbora da su članovi Vijeće roditelja razgovarali s roditeljima iz svojih razrednih odjela te zauzeli zajednički stav protiv javljanja na poziv za prijavu eksperimentalnog programa uvođenja cjelodnevne nastave.
Gospođa Vranić pita kolika bi trebala biti ulaganja u školu da bi se provodila cjelodnevna nastava. Ravnateljica odgovara da je potrebno uložiti 2 milijuna kuna u kuhinju, a dogradnja škole za prelazak u jednosmjenski rad iznosi 21 milijun kuna.
Katica Graša kaže da su učitelji razredne nastave podržali prijavu za ulazak škole u eksperimentalni program cjelodnevne nastave. Napominje da učitelje do sada nitko nije pitao za stav oko bilo koje reforme. Nadalje, čudi se kako su roditelji čija djeca koriste program produženog boravka, sada protiv cjelodnevne nastave.
Stjepan Zoretić podržava prijedlog ravnateljice.  Ne razumije zašto učitelji i roditelji pružaju otpor prema nečemu novom. Ne vidi razlog zašto Školski odbor ne bi uvažio prijedlog ravnateljice.
Školski odbor s četiri glasa za, dva glasa protiv i jednim suzdržanim glasom daje suglasnosti za prijavu OŠ „Slava Raškaj“, Ozalj na javni poziv za provedbu eksperimentalnog programa cjelodnevne škole, izvjestitelj ravnateljica škole.

Ad.4.
Pod točkom razno ravnateljica nema novih obavijesti za članove Školskog odbora.
Ad.5.
Zapisnik 23. sjednice je usvojen jednoglasno.

Zapisnik zaključen dana 20.4.2023. godine u 9:40 sati.